1999/706/EY: Komission päätös, tehty 30 päivänä syyskuuta 1999, perinteisiä AKT-banaanien toimittajavaltioita koskevan erityisen tukikehyksen (neuvoston asetus (EY) N:o 856/1999) puitteissa vuonna 1999 käytettävissä olevien määrien vahvistamisesta (tiedoksiannettu numerolla K(1999) 3097)



Virallinen lehti nro L 280 , 30/10/1999 s. 0122 - 0124



KOMISSION PÄÄTÖS, tehty 30 päivänä syyskuuta 1999, perinteisiä AKT-banaanien toimittajavaltioita koskevan erityisen tukikehyksen (neuvoston asetus (EY) N:o 856/1999) puitteissa vuonna 1999 käytettävissä olevien määrien vahvistamisesta (tiedoksiannettu numerolla K(1999) 3097) (1999/706/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon 22 päivänä huhtikuuta 1999 annetun neuvoston asetuksen (EY) N:o 856/1999(1) erityisen tukikehyksen vahvistamisesta perinteisille AKT-banaanien toimittajavaltioille ja erityisesti sen 7 artiklan, sekä katsoo, että 1) neuvoston asetuksella (EY) N:o 856/1999 vahvistetaan erityinen teknisen ja taloudellisen avun kehitys perinteisille AKT-banaanien toimittajavaltioille niiden auttamiseksi sopeutumaan uusiin markkinaolosuhteisiin yhteiseen markkinajärjestelyyn tehtyjen muutosten johdosta, 2) mainitun asetuksen 7 artiklan mukaisesti komissio vahvistaa vuosittain kullekin perinteiselle AKT-toimittajavaltiolle käytettävissä olevan enimmäismäärän sillä perusteella, kuinka huomattavia ovat kilpailukyvyssä havaitut puutteet, ja ottamalla huomioon banaanintuotannon merkityksen kyseiselle maalle, 3) komission asetuksessa (EY) N:o 1609/1999(2) ja erityisesti sen 3-4 artiklassa määritellään yksityiskohtaisesti, kuinka kilpailukyvyn taso ja banaanintuotannon merkitys kyseiselle AKT-valtiolle lasketaan, 4) komission asetuksen (EY) N:o 1609/1999 7 artiklan mukaan komissio kohdentaa käytettävissä olevat varat uudelleen, jos perinteinen AKT-toimittaja ei ole esittänyt teknistä ja taloudellista apua koskevaa pyyntöä asetuksen 1 artiklan 1 kohdassa säädetyssä määräajassa tai jos esitetyt ohjelmat eivät ole asetuksen 1 artiklan 2 kohdassa tarkoitetun pitkän aikavälin strategian mukaisia, ja 5) kehitysyhteistyöstä vastaavalla komission jäsenellä on valtuudet allekirjoittaa komission puolesta rahoitussopimus tässä päätöksessä tarkoitetuista varoista, ON PÄÄTTÄNYT SEURAAVAA: 1 artikla Kutakin perinteistä AKT-toimittajavaltiota varten käytettävissä oleva määrä on esitetty tämän päätöksen liitteessä. Määrät ovat ohjeellisia ja ne eivät merkitse asianomaiselle perinteiselle AKT-toimittajalle tehtyjä sitoumuksia. 2 artikla Kehitysyhteistyöstä vastuussa oleva komission jäsen valtuutetaan komission puolesta kohdentamaan tämän päätöksen liitteessä vahvistetut määrät uudelleen komission asetuksen (EY) N:o 1609/1999 7 artiklan säännösten mukaisesti. 3 artikla Kehitysyhteistyöstä vastaava komission jäsen valtuutetaan komission puolesta allekirjoittamaan kutakin perinteisen AKT-toimittajavaltion kanssa rahoitussopimus jaettavien varojen tarkasta määrästä vuosittaisen investointeja koskevan toimintasuunnitelman perusteella. Tehty Brysselissä 30 päivänä syyskuuta 1999. Komission puolesta Poul NIELSON Komission jäsen (1) EYVL L 108, 27.4.1999, s. 2. (2) EYVL L 190, 23.7.1999, s. 14. LIITE Kutakin perinteistä AKT-banaanien toimittajavaltiota varten vuonna 1999 käytettävissä olevat ohjeelliset määrät >TAULUKON PAIKKA>